Madrasah tsanawiyah

Madrasah tsanawiyah (dicekak MTs) iku jenjang dhasar sajeroning pendhidhikan formal ing Indonésia, sadrajad karo sekolah menengah pertama, sing dikelola déning Departemen Agama. Pendhidhikan madrasah tsanawiyah ditempuh ing dalem 3 taun, wiwit kelas 7 nganti kelas 9.

Murid kelas 9 diwajibaké mèlu Ujian Nasional (biyèn Ebtanas) siing mrebawani marang kalulusan siswa. Lulusan MTs bisa nerusaké pendhidhikan menyang madrasah aliyah utawa sekolah menengah atas/sekolah menengah kejuruan.

Kurikulum madrasah tsanawiyah padha karo kurikulum sekolah menengah pertama, mung ing MTs ana porsi luwih akèh ngenani pendhidhikan agama Islam, upamané mata wulangan Basa Arab, Al Qur'an-Hadits, Fiqih, Aqidah Akhlaq, lan Sajarah Kabudayan Islam.

Pelajar madrasah tsanawiyah lumrahé umur 13-15 taun. Ing Indonesia, saben warga nagara umur 7-15 taun wajib mèlu pendhidhikan dhasar, ya iku sekolah dhasar (utawa sadrajad) 6 taun lan sekolah menengah pertama (utawa sadrajad) 3 taun.

 Uga delengen 
 Sekolah menengah pertama
 Golongan belajar Paket B

Kategori:Pendhidhikan formal
Kategori:Pendhidhikan umum
Kategori:Pendhidhikan kaagamaan
Kategori:Madrasah tsanawiyah
Kategori:Pendhidhikan dhasar